Ενδεικτικές απαντήσεις
2.1
α) Η ΥΤ  άνω και κάτω κοιλίας αποτελεί μια από τις πιο σημαντικές και συχνές εφαρμογές της υπολογιστικής τομογραφίας. Η εξέταση μπορεί να περιοριστεί σε μια περιοχή της κοιλιάς ή σε ένα μόνο όργανο.Συγκεκριμένα, πρέπει να απεικονίζονται καθαρά το ήπαρ, το σπληνικό παρέγχυμα, ο οπισθοπεριτοναϊκός χώρος, τα όρια του παγκρέατος, η αορτή και ο αορτικός διχασμός, τα νεφρά οι ουρητήρες, το ορθό, ο προστάτης ή η μήτρα και το τοίχωμα της ουροδόχου κύστης. 
β) Σαρώνουμε ολόκληρη την κοιλιά από την ηβική σύμφυση ως το διάφραγμα με συνεχείς τομές 10 mm. Συνήθως χορηγείται υγρό πόσιμο σκιαγραφικό 1 ώρα πριν την εξέταση. Οι τομές λαμβάνονται σε φάση βαθιάς εκπνοής ώστε το διάφραγμα να βρίσκεται όσο πιο ψηλά γίνεται. Σε πολλές περιπτώσεις μια τέτοια δυναμική μελέτη μπορεί να δώσει αξιόπιστες απαντήσεις για έλεγχο και παρακολούθηση όγκων του ήπατος, του παγκρέατος των νεφρών και άλλων οργάνων.

2.2
Συγκριτικά με τη συμβατική υπολογιστική τομογραφία, η σπειροειδής έχει τα εξής πλεονεκτήματα: 
· Η εξέταση γίνεται ταχύτερα και ευκολότερα για τον εξεταζόμενο. Ειδικότερα, σε εξετάσεις του θώρακα και της κοιλίας, το σύνολο των τομών μπορεί να ληφθεί σε μια έως δύο αναπνευστικές φάσεις. 
· Εξαφανίζονται τα τεχνικά σφάλματα που οφείλονται στην αναπνοή. 
· Ελαττώνονται τα τεχνικά σφάλματα που οφείλονται στην κίνηση (π.χ. περισταλτισμός του εντέρου, αδυναμία συνεργασίας). 

